Naruhito

Naruhito (, s. 23. helmikuuta 1960 Tokio) on Japanin 126. keisari. Hän on edellisen keisarin Akihiton ja keisarinna Michikon vanhin poika. Hänestä tuli Japanin kruununperillinen virallisesti 23. helmikuuta 1991, jonkin aikaa keisari Hirohiton kuoleman jälkeen. Lapsena hänen nimensä oli prinssi Hiro ().

Tausta ja yksityiselämä 
Naruhito opiskeli historiaa Gakushūin-yliopistossa, valmistui vuonna 1982 ja opiskeli sen jälkeen ulkomailla Oxfordin yliopistossa Britanniassa vuosina 1983–1985. Hänestä tuli Gakushūin-yliopiston tohtori vuonna 1988.

Naruhito on ollut vuodesta 1993 naimisissa prinsessa Masakon kanssa. Parilla on yksi lapsi, tytär Aiko, joka syntyi vuonna 2001.

Nauruhito on innokas urheilija ja harrastaa mm. hiihtoa, vaellusta, tennistä ja hölkkäämistä. Lisäksi hän soittaa viulua.

Japanin keisarina 
Naruhitosta tuli keisari 1. toukokuuta 2019 kun hänen isänsä keisari Akihito luopui kruunusta. Kyseessä on ensimmäinen kerta 200 vuoteen, kun Japanin keisari luopuu vallasta.

Naruhito kruunattiin virallisesti 22. lokakuuta 2019. Kruunajaisiin kutsuttiin 2 000 vierasta, joukossa valtionpäämiehiä ja muita arvovieraita 170 maasta. Suomen presidentti Sauli Niinistö ja Jenni Haukio osallistuivat myös kruunajaisiin.

Kruunajaispäivänä Japanissa armahdettiin 500 000 vähäisiin rikoksiin syyllistynyttä henkilöä keisarin kruunajaisten kunniaksi.

Kunnianosoituksia

Japanilaiset 

  Krysanteemiritarikunta (suurmestari, 2019)
  Keisaripuun kukkien ritarikunta (suurmestari, 2019)
  Pyhän aarteen ritarikunta (suurmestari, 2019)
  Kulttuurin ritarikunta (suurmestari, 2019)

Lähde:

Ulkomaalaisia 

  Leopoldin ritarikunta (Belgia)
  Elefanttiritarikunta (Tanska, 2004)
  Unkarin ansioritarikunta (Unkari, 2000)
  Itävallan tasavallan kunniamitali (Itävalta, 1999)
  Sikatuna-ritarikunta (Filippiinit, 2002)
  Kristuksen veljeskunta (Portugali, 1993)
  Kaarle III:n ritarikunta (Espanja, 2008)
  Serafiimiritarikunta (Ruotsi, 2007)
  Zayedin ritarikunta (Arabiemiraatit, 1995)

Muita kunnianosoituksia 
Naruhito on Tokion olympialaisten ja paralympialaisten suojelija. Hän on lisäksi Oxfordin yliopiston oikeustieteiden kunniatohtori.

Galleria

Lähteet

Aiheesta muualla 

Japanin keisarit
Vuonna 1960 syntyneet
Elävät henkilöt